Kolová dolina

Kolová dolina (, , ) je bočný výbežok Javorovej doliny, presnejšie Zadných Meďodolov vo Vysokých Tatrách. Od ústia Kolového potoka po úpätie Kolového štítu je dlhá približne 2,5 km, ohraničená Jahnencami, úsekom hlavného hrebeňa Vysokých Tatier od Jahňacieho štítu po Kolový štít.Bohuš,Ivan" Od A po Z o názvoch Vysokých Tatier, vydali Štátne lesy TANAPu Tatranská Lomnica, 1996, str.457, ISBN 80-967522-7-8

 Názov 
Názov prešiel na dolinu z Kolového plesa, ktoré si ho vyslúžilo svojim okrúhlastým tvarom. Tento zmysel mena správnejšie vystihuje staršia forma názvu Dolina Kolového plesa (Janoška, Šimko a.i.), ktorá je v súlade s pomerne zriedkavými cudzojazyčnými pomenovaniami  Rundseetal a Kereketavi völgy. Častejšie sa však v nemčine a v maďarčine objavujú názvy vytvorené zo slovenského kmeňa: Kolove-Tal, Kolove-völgy a výrazne prevládajú Pflockseetal, Karótavi katlan. Ich tvorcovia sa nesprávne domnievali, že základom slovenského názvu je kôl (a nie kolo) a preto ho nezmyselne preložili ako "kolíkové pleso". ".Bohuš,Ivan" Od A po Z o názvoch Vysokých Tatier, vydali Štátne lesy TANAPu Tatranská Lomnica, 1996, str.457, ISBN 80-967522-7-8

 Referencie 

 Iné projekty 

 Externé odkazy 
 Poloha na turistickej mape
  Kolová dolina
   Kolová dolina

Kategória:Doliny Vysokých Tatier